text: Effodeildarliðið er komið serliga væl frá byrjan og er tað einamest tann deildin, sum hevur verið í brennideplinum, men nú fara vit at hyggja eftir hinum deildunum. TB/FC Suðuroy/Royn luttekur í øllum teimum lægru deildunum, altso 1. deild, 2. deild og 3. deild.
text: #000000
text: 1. deild hevur fingið eina heilt toluliga byrjan. Teir hava tíggju stig eftir seks umfør. Hendan deildin er merkt av nógvum liðum hjá teimum, sum longu eru í Effodeildini. Alt eftir hvussu 1. deild endar, so er møguligt at ongin upp- og niðurflyting verður tá avtornar. Í teimum seks dystunum so hevur liðið leikt fýra heimadystir, allir í Vági. Í hesum dystunum hevur tað eydnast at vinna tríggjar og spæla ein javnleik. Serliga áhugavert er tað, at tað eydnaðist at vinna á B68, sum má metast sum ein av kandidatunum til uppflytingina í Effodeildina. Dysturin ímóti B68, ið var leiktur leygardagin, endaði 2-1 til TB/FC Suðuroy/Royn. Teir báðir útidystirnir eru tíverri endaði við stórtapið, mótstøðuliðini hava verið NSÍ og HB.
text: #000001
text: Sí støðuna í 1. deild her (Faroesoccer).
text: #000002
text: Hyggja vit eftir TB/FC Suðuroy/Royn í 2. deild, so stendur ikki heilt so væl til. Eftir teimum fýra fyrstu umførunum, so liggur liðið næstniðast við bert einum sigri. Eisini her er sama mynstrið galdandi, sum við 1. deildarliðnum, tapa á útivølli og vinna heima. Viðmerkjast skal tó, at liðið hevur spælt tríggjar av teimum fyrstu dystunum á útivølli, meðan bert hin eini hevur verið á heimavølli. 2. deildarliðið spælur sínar dystir við Stórá.
text: #000004